朝贤奸之辨。戎政尚书霍维华，魏忠贤之党魁，自科员不三年至尚书，妻弟陆荩臣亦内侍，丁卯七月知熹宗疾沉笃，以袁崇焕赐荫事，与魏忠贤爲异，诘责放归。思陵不知其故，即位起维华今职，又欲遣之行边。斯琜及科臣颜继祖各上疏白其奸状，遂辍行，俄罢官去。又疏论左佥都御史贾继春，疏上，继春改官。疏救袁崇焕，三年，转兵科，又转礼科。五年，转吏科都给事中。六年二月，以弹劾内监王坤，疏上，帝衔怒。未几以资俸进南京通政司右参议，下旨诘责，调外任。俄起官行人，久之，转光禄寺寺丞，晋少卿，推右佥都御史，会李自成犯京师，手诏转左。城陷，间道